Johs. Poulsen (RV), 2006-10-12:
Jeg havde egentlig planlagt også at ville sige noget ret detaljeret om, hvorfor det var vigtigt, at man både så at sige geografisk udvidede det her lovforslag, styrkede det indholdsmæssigt og også tidsmæssigt rykkede lovforslaget frem.
Og jeg havde også planlagt at bruge en del tid på at begrunde, hvorfor alle tre ting var nødvendige.
Men jeg tror nok, at jeg vil vælge en lidt anden fremgangsmåde.
For et eller andet sted må man jo sige, det måske henhører til livets helt store humoristiske ting at opleve det, vi oplever i dag, nemlig at en regering fremsætter et lovforslag, som det største af regeringspartierne straks undsiger fra talerstolen, og som regeringens parlamentariske grundlag siger er enorm slapt, hvorefter der så i øvrigt argumenteres lidt både i øst og vest om, hvordan det skal indrettes, og hvor der kun er en enkelt af regeringspartiernes ordførere, der sådan stort set står ved det, men dog også åbner lidt op i sin ordførertale.
Det henhører da et eller andet sted til livets store humoristiske ting, og man skal heller ikke være ked af, at man også er med til at opleve sådan nogle ting en gang imellem.
Hvis man var et mere følsomt menneske end mig, kunne man måske godt i den her situation komme helt derhen, hvor man fik medlidenhed med miljøministeren og næsten syntes, det kunne være synd for miljøministeren at skulle opleve noget sådant.
Måske er det endda sådan, at miljøministeren kan glæde sig over, at det her måske, hvis vi skal tage det for pålydende, der har været sagt fra talerstolen, trækker i retning af, at det kan ende med et forslag, som ud fra en miljømæssig betragtning vil være bedre end det, der er lagt frem fra regeringens side.
Det vil vi i hvert fald hilse velkommen, hvis det skulle ske.
Jeg vil også sige, at i forbindelse med afsættet for at gøre en bedre indsats både med hensyn til udbredelse af, hvilke kommuner og byer der ville kunne omfattes af lovforslaget, og med hensyn til en eventuel fremrykning af det tidsmæssige og det indholdsmæssige, er det jo ikke sådan, at de, der har skrevet til os og bedt om en stærkere indsats, ligefrem nødvendigvis er de allermest yderligtgående miljøkræfter i det her land.
Man kan vel ikke sige, at det hverken er revolutionens fortrop eller noget som helst andet, der har påpeget, at her kunne man godt gøre noget mere.
Situationen er jo rent faktisk, at det er en lang række pæne og ordentlige kommuner – Frederiksberg Kommune, trekantskommunerne, Københavns Kommune og andre – og en række organisationer, som påpeger, at der kan ske noget mere her.
Thursday, November 16, 2006 9:51 AM
kedsfundament på det her felt nationalt og ikke mindst internationalt, når der kommer til at ske endnu mere også i andre lande med hensyn til miljøzoner, krav om partikelfiltre og kvælstofoxidfiltre.
Så der er sådan set nok af gevinster at hente, der er hængt nok gulerødder op, hvis man får det her grebet an på den rigtige måde.
Der må vi så fra radikal side igen henholde os til, at det, vi har oplevet i dag, i hvert fald kunne tyde på, at det kunne gå i den rigtige retning.
Erfaringsmæssigt ved vi dog også, at man ikke skal sælge nogen som helst form for skind, før man har skudt bjørnen, så lad os nu se at få skudt bjørnen.